CELEX: 62015CN0015
Language: ro
Date: 2015-01-16 00:00:00
Title: Cauza C-15/15: Cerere de decizie preliminară introdusă de Rechtbank van Koophandel te Gent (Belgia) la 16 ianuarie 2015 – New Valmar BVBA/Global Pharmacies Partner Health srl

13.4.2015   
            
            
               RO
            
            
               Jurnalul Oficial al Uniunii Europene
            
            
               C 118/15
            
         Cerere de decizie preliminară introdusă de Rechtbank van Koophandel te Gent (Belgia) la 16 ianuarie 2015 – New Valmar BVBA/Global Pharmacies Partner Health srl
   (Cauza C-15/15)
   (2015/C 118/21)
   Limba de procedură: neerlandeza
   
      Instanța de trimitere
   
   Rechtbank van Koophandel te Gent
   
      Părțile din procedura principală
   
   
      Reclamantă: New Valmar BVBA
   
      Pârâtă: Global Pharmacies Partner Health srl
   
      Întrebarea preliminară
   
   Articolul 45 TFUE trebuie interpretat în sensul că se opune reglementării unei entități federate a unui stat membru, precum în speță Comunitatea Flamandă a Statului Federal belgian, care impune tuturor întreprinderilor care își au locul de desfășurare a activității pe teritoriul acestei entități, în temeiul dispozițiilor coroborate ale articolului 52 din Legile din 18 iulie 1966 privind utilizarea limbilor în materie administrativă (Belgisch Staatsblad din 2 august 1966) și ale articolului 10 din Decretul privind utilizarea limbilor din 19 iulie 1973 al Comunității Flamande (Belgisch Staatsblad din 6 septembrie 1973), să întocmească facturile cu caracter transfrontalier în singura limbă oficială a acestei entități federate, sub sancțiunea nulității facturilor, nulitate care trebuie invocată din oficiu de instanță?